CELEX: 52009PC0414
Language: el
Date: 2009-08-05
Title: Πρόταση Απόφαση του Συμβουλίου για τη θέση της Κοινότητας σχετικά με τον εσωτερικό κανονισμό της επιτροπή ΣΟΕΣ που προβλέπεται στην ενδιάμεση συμφωνία οικονομικής εταιρικής σχέσης μεταξύ της Ακτής του Ελεφαντοστού, αφενός, και της Ευρωπαϊκής Κοινότητας και των κρατών μελών της, αφετέρου

EL
EL    EL
 ---pagebreak---                    ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
                                                 Βρυξέλλες, 5.8.2009
                                                 COM(2009) 414 τελικό
                                       Πρόταση
                           ΑΠΟΦΑΣΗ ΤΟΥ ΣΥΜΒΟΥΛΙΟΥ
   για τη θέση της Κοινότητας σχετικά µε τον εσωτερικό κανονισµό της επιτροπή ΣΟΕΣ
   που προβλέπεται στην ενδιάµεση συµφωνία οικονοµικής εταιρικής σχέσης µεταξύ της
    Ακτής του Ελεφαντοστού, αφενός, και της Ευρωπαϊκής Κοινότητας και των κρατών
                                  µελών της, αφετέρου
EL                                                                                 EL
 ---pagebreak---                                   ΑΙΤΙΟΛΟΓΙΚΗ ΕΚΘΕΣΗ
   Η ενδιάµεση συµφωνία οικονοµικής εταιρικής σχέσης µεταξύ της Ακτής του Ελεφαντοστού,
   αφενός, και της Ευρωπαϊκής Κοινότητας και των κρατών µελών της, αφετέρου, υπογράφηκε
   στις 26 Νοεµβρίου και αναµένεται σύντοµα η προσωρινή εφαρµογή της από την Ακτή
   Ελεφαντοστού.
   ∆υνάµει του άρθρου 73 της συµφωνίας συστήνεται επιτροπή ΣΟΕΣ η οποία είναι υπεύθυνη
   για τη διαχείριση της συµφωνίας και την υλοποίηση όλων των εργασιών που αναφέρονται σε
   αυτήν.
   Η επιτροπή ΣΟΕΣ καθορίζει τους κανόνες οργάνωσης και λειτουργίας της και, επειδή ήταν
   αναγκαίο να εξασφαλιστεί η ταχεία έναρξη εφαρµογής της συµφωνίας, πρέπει να εγκριθεί ο
   εσωτερικός κανονισµός της επιτροπής ΣΟΕΣ κατά την πρώτη συνεδρίασή της, η οποία πρέπει
   να πραγµατοποιηθεί πριν από το τέλος του 2009.
EL                                             2                                          EL
 ---pagebreak---                                             Πρόταση
                                   ΑΠΟΦΑΣΗ ΤΟΥ ΣΥΜΒΟΥΛΙΟΥ
     για τη θέση της Κοινότητας σχετικά µε τον εσωτερικό κανονισµό της επιτροπή ΣΟΕΣ
     που προβλέπεται στην ενδιάµεση συµφωνία οικονοµικής εταιρικής σχέσης µεταξύ της
      Ακτής του Ελεφαντοστού, αφενός, και της Ευρωπαϊκής Κοινότητας και των κρατών
                                       µελών της, αφετέρου
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 300 παράγραφος
   2 δεύτερο εδάφιο,
   την απόφαση του Συµβουλίου για την υπογραφή και την προσωρινή εφαρµογή της
   ενδιάµεσης συµφωνίας οικονοµικής εταιρικής σχέσης µεταξύ της Ακτής του Ελεφαντοστού,
   αφενός, και της Ευρωπαϊκής Κοινότητας και των κρατών µελών της, αφετέρου1,
   την πρόταση της Επιτροπής2,
   Εκτιµώντας τα ακόλουθα:
   (1)     Η ενδιάµεση συµφωνία οικονοµικής εταιρικής σχέσης µεταξύ της Ακτής του
           Ελεφαντοστού, αφενός, και της Ευρωπαϊκής Κοινότητας και των κρατών µελών της,
           αφετέρου, υπογράφηκε στις 26 Νοεµβρίου 2008.
   (2)     ∆υνάµει του άρθρου 73 της εν λόγω συµφωνίας συστήνεται επιτροπή ΣΟΕΣ η οποία
           είναι υπεύθυνη για τη διαχείριση της συµφωνίας και την υλοποίηση όλων των
           εργασιών που αναφέρονται σε αυτήν.
   (3)     Το άρθρο 73 προβλέπει ότι η επιτροπή ΣΟΕΣ καθορίζει τους κανόνες οργάνωσης και
           λειτουργίας της.
   (4)     Η Κοινότητα θα πρέπει να καθορίσει τη θέση που θα τηρήσει όσον αφορά την έκδοση
           του εσωτερικού κανονισµού της επιτροπής ΣΟΕΣ,
   1
           ΕΕ L 59 της 3.3.2009, σ.3.
   2
           ΕΕ
EL                                              3                                          EL
 ---pagebreak---    ΑΠΟΦΑΣΙΖΕΙ:
                                       Άρθρο µόνο
   Η θέση της Κοινότητας αναφορικά µε την έκδοση απόφασης, από την επιτροπή ΣΟΕΣ,
   σχετικά µε τον εσωτερικό κανονισµό της, που προβλέπεται από την ενδιάµεση συµφωνία
   οικονοµικής εταιρικής σχέσης µεταξύ της Ακτής του Ελεφαντοστού, αφενός, και της
   Ευρωπαϊκής Κοινότητας και των κρατών µελών της, αφετέρου, βασίζεται στο σχέδιο
   απόφασης της επιτροπής ΣΟΕΣ που προσαρτάται στην παρούσα απόφαση.
   Βρυξέλλες,
                                          Για το Συµβούλιο
                                          Ο Πρόεδρος
EL                                          4                                         EL
 ---pagebreak---                                        ΠΑΡΑΡΤΗΜΑ
                     ΑΠΟΦΑΣΗ αριθ. …/2009 ΤΗΣ ΕΠΙΤΡΟΠΗΣ ΣΟΕΣ
      που ιδρύθηκε µε την ενδιάµεση συµφωνία οικονοµικής εταιρικής σχέσης µεταξύ της
      Ακτής του Ελεφαντοστού, αφενός, και της Ευρωπαϊκής Κοινότητας και των κρατών
       µελών της, αφετέρου, σχετικά µε την έγκριση του εσωτερικού κανονισµού για την
                                      επιτροπή ΣΟΕΣ.
   Η ΕΠΙΤΡΟΠΗ ΣΟΕΣ,
   Έχοντας υπόψη την ενδιάµεση συµφωνία οικονοµικής εταιρικής σχέσης µεταξύ της Ακτής
   του Ελεφαντοστού, αφενός, και της Ευρωπαϊκής Κοινότητας και των κρατών µελών της,
   αφετέρου (εφεξής «συµφωνία»), που υπογράφηκε στο Abidjan στις 26 Νοεµβρίου 2008, και
   ιδίως το άρθρο 73,
   Εκτιµώντας τα ακόλουθα:
   Η συµφωνία προβλέπει ότι η επιτροπή ΣΟΕΣ καθορίζει τους κανόνες οργάνωσης και
   λειτουργίας της.
   ΑΠΟΦΑΣΙΖΕΙ:
                                           Άρθρο 1
   Ο εσωτερικός κανονισµός της επιτροπής ΣΟΕΣ θεσπίζεται, όπως ορίζεται στο παράρτηµα Ι.
                                           Άρθρο 2
   Η παρούσα απόφαση αρχίζει να ισχύει στις ….
   Έγινε στ,
EL                                            5                                          EL
 ---pagebreak---                                        ΠΑΡΑΡΤΗΜΑ Ι
                  ΕΣΩΤΕΡΙΚΟΣ ΚΑΝΟΝΙΣΜΟΣ ΤΗΣ ΕΠΙΤΡΟΠΗΣ ΣΟΕΣ
      που ιδρύθηκε µε την ενδιάµεση συµφωνία οικονοµικής εταιρικής σχέσης µεταξύ της
      Ακτής του Ελεφαντοστού, αφενός, και της Ευρωπαϊκής Κοινότητας και των κρατών
                                    µελών της, αφετέρου,
                                            Άρθρο 1
                                    Σύνθεση και προεδρία
   1.       Η επιτροπή ΣΟΕΣ απαρτίζεται, αφενός, από αντιπροσώπους των µελών του
            Συµβουλίου της Ευρωπαϊκής Ένωσης και της Ευρωπαϊκής Επιτροπής και, αφετέρου,
            από αντιπροσώπους της Ακτής του Ελεφαντοστού, σε επίπεδο υπουργών ή σε
            επίπεδο ανώτερων αξιωµατούχων.
   2.       Η αναφορά στα «µέρη» που γίνεται στον εσωτερικό κανονισµό είναι σύµφωνη µε
            τον ορισµό που προβλέπεται στο άρθρο 72 της συµφωνίας.
   3.       Η προεδρία της επιτροπής ΣΟΕΣ ασκείται επί 12µηνη περίοδο, εκ περιτροπής, από
            αντιπρόσωπο της Ευρωπαϊκής Επιτροπής και από αντιπρόσωπο της Ακτής του
            Ελεφαντοστού. Η πρώτη προεδρία αρχίζει την ηµεροµηνία της πρώτης συνεδρίασης
            της επιτροπής ΣΟΕΣ που προβλέπει η συµφωνία και ολοκληρώνεται στις 31
            ∆εκεµβρίου του επόµενου έτους. Η πρώτη προεδρία της επιτροπής ΣΟΕΣ ασκείται
            από αντιπρόσωπο της Ακτής του Ελεφαντοστού.
   4.       Αντιπρόσωποι των επιτροπών της ∆υτικοαφρικανικής Οικονοµικής και
            Νοµισµατικής Ένωσης (∆ΑΟΝΕ) και της Οικονοµικής Κοινότητας των
            ∆υτικοαφρικανικών Κρατών (ΟΚ∆ΑΚ) µπορούν να καλούνται στις συνεδριάσεις
            της επιτροπής ΣΟΕΣ . Τα συµβαλλόµενα µέρη µπορούν να αποφασίζουν να καλούν
            και άλλους παρατηρητές κατά περίπτωση.
                                            Άρθρο 2
                                         Συνεδριάσεις
   1.       Η επιτροπή ΣΟΕΣ συνέρχεται σε τακτά διαστήµατα που δεν υπερβαίνουν τη διετία
            και εκτάκτως όταν το απαιτούν οι περιστάσεις και συµφωνούν τα συµβαλλόµενα
            µέρη.
   2.       Κάθε συνεδρίαση της επιτροπής ΣΟΕΣ διεξάγεται σε τόπο και χρόνο που
            συµφωνείται από αµφότερα τα συµβαλλόµενα µέρη.
   3.       Η Γραµµατεία της επιτροπής ΣΟΕΣ συγκαλεί τις συνεδριάσεις της επιτροπής ΣΟΕΣ.
EL                                             6                                          EL
 ---pagebreak---                                            Άρθρο 3
                                       Αντιπροσωπείες
   Πριν από κάθε συνεδρίαση, η προβλεπόµενη σύνθεση των αντιπροσωπειών της Ακτής του
   Ελεφαντοστού και του συµβαλλόµενου µέρους ΕΚ γνωστοποιείται στον πρόεδρο της
   επιτροπής ΣΟΕΣ.
                                           Άρθρο 4
                                         Γραµµατεία
   Υπάλληλοι της Ευρωπαϊκής Επιτροπής και της Ακτής του Ελεφαντοστού ασκούν εκ
   περιτροπής, ανά 12 µήνες, καθήκοντα γραµµατέως της επιτροπής ΣΟΕΣ. Οι εν λόγω χρονικές
   περίοδοι συµπίπτουν µε την άσκηση της Προεδρίας από το συµβαλλόµενο µέρος ΕΚ και την
   Ακτή του Ελεφαντοστού, αντίστοιχα.
                                           Άρθρο 5
                                          Έγγραφα
   Σε περίπτωση που οι συσκέψεις της επιτροπής ΣΟΕΣ βασίζονται σε δικαιολογητικά έγγραφα,
   τα έγγραφα αυτά αριθµούνται και κυκλοφορούν ως έγγραφα της επιτροπής ΣΟΕΣ από το
   γραµµατέα.
                                           Άρθρο 6
                                        Αλληλογραφία
   1.      Η αλληλογραφία που απευθύνεται στην επιτροπή ΣΟΕΣ διαβιβάζεται στο
           γραµµατέα της επιτροπής ΣΟΕΣ.
   2.      Ο γραµµατέας εξασφαλίζει ότι η αλληλογραφία που απευθύνεται στην επιτροπή
           ΣΟΕΣ διαβιβάζεται στον πρόεδρο της εν λόγω επιτροπής και, ενδεχοµένως,
           διανέµεται υπό µορφή εγγράφων, όπως αναφέρεται στο άρθρο 5 του παρόντος
           εσωτερικού κανονισµού, στους ανταποκριτές των µερών που προβλέπονται στο
           άρθρο 73 της συµφωνίας.
   3.      Η αλληλογραφία του προέδρου της επιτροπής ΣΟΕΣ αποστέλλεται από το
           γραµµατέα στους ανταποκριτές των µερών και, όταν ενδείκνυται, κυκλοφορεί υπό
           µορφή εγγράφων, όπως αναφέρεται στο άρθρο 5 του παρόντος εσωτερικού
           κανονισµού.
                                           Άρθρο 7
                             Ηµερήσια διάταξη των συνεδριάσεων
   1.      Ο γραµµατέας της επιτροπής ΣΟΕΣ καταρτίζει προσωρινή ηµερησία διάταξη για
           κάθε συνεδρίαση, µε βάση τις προτάσεις των µερών. Η εν λόγω ηµερήσια διάταξη
EL                                            7                                           EL
 ---pagebreak---       διαβιβάζεται από το γραµµατέα της επιτροπής ΣΟΕΣ στους ανταποκριτές των
      µερών, το αργότερο 15 ηµέρες πριν από την έναρξη της συνεδρίασης.
   2. Η προσωρινή ηµερήσια διάταξη περιλαµβάνει τα σηµεία για τα οποία ο γραµµατέας
      έχει λάβει αίτηση εγγραφής στην ηµερήσια διάταξη το αργότερο 21 ηµέρες πριν από
      την έναρξη της συνεδρίασης. Πάντως, στην προσωρινή ηµερήσια διάταξη
      συµπεριλαµβάνονται µόνο τα σηµεία για τα οποία ο γραµµατέας έχει λάβει τα
      σχετικά έγγραφα το αργότερο µέχρι την ηµεροµηνία αποστολής της προσωρινής
      ηµερήσιας διάταξης.
   3. Η επιτροπή ΣΟΕΣ εγκρίνει την ηµερήσια διάταξη στην αρχή κάθε συνεδρίασης.
      Μπορεί να εγγραφεί στην ηµερήσια διάταξη θέµα εκτός από αυτά που
      περιλαµβάνονται στην προσωρινή ηµερήσια διάταξη, εάν συµφωνήσουν τα δύο
      συµβαλλόµενα µέρη.
   4. Ο πρόεδρος της επιτροπής ΣΟΕΣ, σε συµφωνία µε τα µέρη, µπορεί να ζητήσει από
      εµπειρογνώµονες να παραστούν στις συνεδριάσεις της επιτροπής ΣΟΕΣ προκειµένου
      να παράσχουν πληροφορίες σχετικά µε ειδικά θέµατα.
   5. Ο γραµµατέας µπορεί, µε τη συµφωνία των συµβαλλόµενων µερών, να συντοµεύει
      τις προθεσµίες που καθορίζονται στην παράγραφο 1, ώστε να λαµβάνονται υπόψη οι
      ιδιαιτερότητες κάποιας ειδικής περίπτωσης.
                                       Άρθρο 8
                                      Πρακτικά
   1. Ο γραµµατέας συντάσσει το σχέδιο πρακτικών της κάθε συνεδρίασης το
      συντοµότερο δυνατόν.
   2. Κατά κανόνα, τα πρακτικά συνοψίζουν κάθε ζήτηµα που έχει εγγραφεί στην
      ηµερήσια διάταξη και απαριθµούν, ανάλογα µε την περίπτωση:
      α)    όλα τα έγγραφα που υποβλήθηκαν στην επιτροπή ΣΟΕΣ,
      β)    τυχόν δηλώσεις των οποίων η καταχώριση ζητήθηκε από µέλος της επιτροπής
            ΣΟΕΣ,
      γ)    τις ληφθείσες αποφάσεις, τις συστάσεις που διατυπώθηκαν, τις δηλώσεις που
            συµφωνήθηκαν και τα συµπεράσµατα που εγκρίθηκαν σχετικά µε
            συγκεκριµένα θέµατα.
   3. Τα πρακτικά περιλαµβάνουν, επίσης, κατάλογο των συµµετεχόντων στην επιτροπή
      ΣΟΕΣ καθώς και κατάλογο των µελών των αντιπροσωπειών που τους συνοδεύουν.
   4. Τα δύο συµβαλλόµενα µέρη εγκρίνουν εγγράφως τα πρακτικά εντός δύο µηνών από
      την ηµεροµηνία διεξαγωγής της συνεδρίασης. Μετά την έγκριση των πρακτικών,
      δύο αντίγραφα υπογράφονται από το γραµµατέα και κάθε συµβαλλόµενο µέρος
      λαµβάνει ένα πρωτότυπο των εν λόγω αυθεντικών εγγράφων.
EL                                         8                                          EL
 ---pagebreak---                                       Άρθρο 9
                                    Αποφάσεις
   1. Η επιτροπή ΣΟΕΣ λαµβάνει αποφάσεις µε συναίνεση.
   2. Η επιτροπή ΣΟΕΣ µπορεί να αποφασίσει να παραπέµψει στο Συµβούλιο Υπουργών
      ΑΚΕ-ΕΚ κάθε γενικό ζήτηµα ενδιαφέροντος όλων των κρατών ΑΚΕ-ΕΚ, το οποίο
      ενδέχεται να προκύψει στο πλαίσιο της συµφωνίας, όπως ορίζεται στο άρθρο 15 της
      συµφωνίας του Κοτονού.
   3. Μεταξύ των συνεδριάσεων, η επιτροπή ΣΟΕΣ µπορεί, εάν συµφωνήσουν τα δύο
      συµβαλλόµενα µέρη, να λαµβάνει αποφάσεις µε γραπτή διαδικασία. Η γραπτή
      διαδικασία συνίσταται σε ανταλλαγή υποµνηµάτων µεταξύ των συµβαλλόµενων
      µερών.
   4. Οι αποφάσεις της επιτροπής ΣΟΕΣ φέρουν τον τίτλο «απόφαση», ο οποίος
      συνοδεύεται από αύξοντα αριθµό, την ηµεροµηνία έγκρισής τους και περιγραφή του
      αντικειµένου τους. Σε κάθε απόφαση, ορίζεται η ηµεροµηνία έναρξης της ισχύος
      της.
   5. Οι αποφάσεις που εγκρίνονται από την επιτροπή ΣΟΕΣ επικυρώνονται από
      αντιπρόσωπο της Ευρωπαϊκής Επιτροπής εξ ονόµατος του συµβαλλόµενου µέρους
      ΕΚ και από αντιπρόσωπο της Ακτής του Ελεφαντοστού.
   6. Οι αποφάσεις διαβιβάζονται στα συµβαλλόµενα µέρη ως έγγραφα της επιτροπής
      ΣΟΕΣ.
                                     Άρθρο 10
                                   ∆ηµοσιότητα
   1. Εκτός εάν αποφασιστεί διαφορετικά, οι συνεδριάσεις της επιτροπής ΣΟΕΣ δεν
      διεξάγονται δηµοσίως.
   2. Κάθε συµβαλλόµενο µέρος µπορεί να αποφασίσει τη δηµοσίευση των αποφάσεων
      της επιτροπής ΣΟΕΣ στην Επίσηµη Εφηµερίδα του.
                                     Άρθρο 11
                                     Γλώσσες
   1. Οι γλώσσες εργασίας της επιτροπής ΣΟΕΣ είναι οι επίσηµες γλώσσες που είναι
      κοινές για τα συµβαλλόµενα µέρη.
   2. Η επιτροπή ΣΟΕΣ αποφαίνεται και εγκρίνει αποφάσεις µε βάση έγγραφα
      τεκµηρίωσης και προτάσεις που έχουν συνταχθεί σε µία από τις γλώσσες οι οποίες
      αναφέρονται στην παράγραφο 1.
EL                                       9                                            EL
 ---pagebreak---                                      Άρθρο 12
                                     ∆απάνες
   1. Κάθε συµβαλλόµενο µέρος αναλαµβάνει τυχόν δαπάνες τις οποίες συνεπάγεται η
      συµµετοχή του στις συνεδριάσεις της επιτροπής ΣΟΕΣ, τόσο όσον αφορά τα έξοδα
      προσωπικού, ταξιδιού και διαµονής, όσο και τα έξοδα ταχυδροµείου και
      τηλεπικοινωνιών.
   2. Τις δαπάνες για τη διοργάνωση των συνεδριάσεων και την αναπαραγωγή εγγράφων
      αναλαµβάνει το συµβαλλόµενο µέρος που φιλοξενεί τη συνεδρίαση.
   3. Τις δαπάνες για την παροχή υπηρεσιών διερµηνείας κατά τη διάρκεια των
      συνεδριάσεων και για τη µετάφραση των εγγράφων αναλαµβάνει το συµβαλλόµενο
      µέρος που φιλοξενεί τη συνεδρίαση. Τις δαπάνες για την παροχή υπηρεσιών
      διερµηνείας και για τη µετάφραση των εγγράφων από και προς τις λοιπές επίσηµες
      γλώσσες της Ευρωπαϊκής Ένωσης αναλαµβάνει το συµβαλλόµενο µέρος ΕΚ.
EL                                      10                                           EL
 ---pagebreak---        ΝΟΜΟΘΕΤΙΚΟ ∆ΗΜΟΣΙΟΝΟΜΙΚΟ ∆ΕΛΤΙΟ ΓΙΑ ΠΡΟΤΑΣΕΙΣ ΠΟΥ ΕΧΟΥΝ
            ∆ΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΟΙ ΟΠΟΙΕΣ ΠΕΡΙΟΡΙΖΟΝΤΑΙ
                                  ΑΠΟΚΛΕΙΣΤΙΚΑ ΣΤΑ ΕΣΟ∆Α
    1.      ΤΙΤΛΟΣ ΤΗΣ ΠΡΟΤΑΣΗΣ:
            Απόφαση του Συµβουλίου για τη θέση της Κοινότητας σχετικά µε τον εσωτερικό
            κανονισµό της επιτροπής ΣΟΕΣ που προβλέπεται στην ενδιάµεση συµφωνία
            οικονοµικής εταιρικής σχέσης µεταξύ της Ακτής του Ελεφαντοστού, αφενός, και της
            Ευρωπαϊκής Κοινότητας και των κρατών µελών της, αφετέρου.
    2.      ΓΡΑΜΜΕΣ ΠΡΟΫΠΟΛΟΓΙΣΜΟΥ:
            Κεφάλαιο και άρθρο: ∆ιοικητικοί πόροι της Επιτροπής για την κάλυψη των δαπανών
            διερµηνείας και µίσθωσης χώρων.
            Ποσό εγγεγραµµένο στον προϋπολογισµό για το οικείο έτος: Σε περίπτωση
            απρόβλεπτων αναγκών, είναι δυνατή η άντληση πόρων από τις εξής γραµµές του
            προϋπολογισµού:
            20.02.01 – Σχέσεις εξωτερικού εµπορίου, συµπεριλαµβανοµένης της πρόσβασης στις
            αγορές τρίτων χωρών
            20.01.02.11.00.02.40 – Συνεδριάσεις που περιλαµβάνουν µόνον υπαλλήλους της
            Επιτροπής (εσωτερικές)/Συνέδρια
    3.      ∆ΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            X     Η πρόταση δεν έχει δηµοσιονοµικές επιπτώσεις.
                  Η πρόταση δεν έχει δηµοσιονοµικές επιπτώσεις στις δαπάνες, αλλά έχει τις
                  ακόλουθες δηµοσιονοµικές επιπτώσεις στα έσοδα:
                                                               (εκατ. ευρώ µε ένα δεκαδικό ψηφίο)
   Γραµµή                         Έσοδα3               Περίοδος 12 µηνών             [Έτος n]
   προϋπολογισµού                                        που αρχίζει στις
                                                           ηη/µµ/εεεε
   Άρθρο …
    3
          Όσον αφορά τους παραδοσιακούς ιδίους πόρους (γεωργικές εισφορές, εισφορές ζάχαρης, τελωνειακοί
          δασµοί), τα αναγραφόµενα ποσά πρέπει να είναι καθαρά ποσά, δηλ. τα ακαθάριστα ποσά µείον τα
          έξοδα είσπραξης (25 %).
EL                                                11                                                     EL
 ---pagebreak---    Άρθρο …
                          Κατάσταση µετά τη δράση
                    [n+1]      [n+2]        [n+3] [n+4] [n+5]
   Άρθρο …
   Άρθρο …
   4.     ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ
   5.     ΑΛΛΕΣ ΠΑΡΑΤΗΡΗΣΕΙΣ
EL                                   12                       EL